ET Euroopa Liidu Teataja C 135/25

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2010/C 135/11

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOKKUVÕTE

NÕUKOGU MÄÄRUS (EÜ) nr 510/2006

„LIMONE DI SIRACUSA”

EÜ nr: IT-PGI-0005-0502-11.10.2005

KPN ( ) KGT ( X )

Käesolevas kokkuvõttes esitatakse teavitamise eesmärgil spetsifikaadi põhipunktid.

1. Liikmesriigi pädev asutus:

Nimi: Ministero delle Politiche Agricole e Forestali Aadress: Via XX Settembre 20 00187 Roma RM ITALIA Tel +39 0646455104 Faks +39 0646655306 E-post: saco7@politicheagricole.gov.it

2. Taotlejate rühm:

Nimi: Consorzio del Limone di Siracusa Aadress: c/o SOAT 30 — viale Teracati 39 96100 Siracusa SR ITALIA Tel +39 093138234 Faks +39 093138234 E-post: — Koosseis: tootjad/töötlejad ( X ) muud ( )

3. Toote liik:

Klass 1.6. Puuviljad, köögiviljad ja teraviljad töötlemata ja töödeldud kujul

4. Spetsifikaat:

(määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimetus:

„Limone di Siracusa”

4.2. Kirjeldus:

Kaitstud geograafiline tähis „Limone di Siracusa” hõlmab liiki Citrus limon (L) Burm kuuluvat kultivari „Femminello” ja selle kloone, mida kasvatatakse Siracuse provintsi territooriumil punktis 4.3. määratletud piirkonnas selleks ettenähtud istandustes.

Korjeajast olenevalt rühmadesse jaotatavad sidrunid on järgmiste omadustega.

Primofiore: 1. oktoobrist kuni 14. aprillini korjatavad järgmiste tunnustega viljad:

koore värvus: helerohelisest sidrunikollaseni;

kuju: ovaalne;

suurus: keskmisest suureni;

vilja kaal: mitte alla 100 g;

viljaliha: helerohelisest sidrunikollaseni;

mahl: sidrunikollane;

vähim filtreeritud mahla sisaldus: > 34 % massist;

viljaliha Brixi kraadides: > 7;

happesus: > 6 %.

Bianchetto ehk Maiolino (kevadine sidrun): 15. aprillist kuni 30. juunini korjatavad järgmiste tunnustega viljad:

koore värvus: helekollane;

kuju: ovaalne või munajas;

suurus: suur;

vilja kaal: mitte alla 100 g;

viljaliha: helekollane;

mahl: hele sidrunikollane;

vähim filtreeritud mahla sisaldus: > 30 % massist;

viljaliha Brixi kraadides: > 6,5;

happesus: > 5,5 %.

Verdello (suvine sidrun): 1. juulist kuni 30. septembrini korjatavad järgmiste tunnustega viljad:

koore värvus: heleroheline;

kuju: ümar-ovaalne;

suurus: suur;

vilja kaal: mitte alla 100 g;

viljaliha: sidrunikollane;

mahl: hele sidrunikollane;

vähim filtreeritud mahla sisaldus: > 25 % massist;

viljaliha Brixi kraadides: > 6;

happesus: > 5,5 %.

Kaitstud geograafiline tähisega „Limone di Siracusa” hõlmatud vilju turustatakse värskena ning need kuuluvad ekstra või esimesse kategooriasse. Lubatud suurused on 3, 4 või 5.

4.3. Geograafiline piirkond:

KGTga „Limone di Siracusa” määratletud tootmispiirkond asub järgmistes kommuunides: Augusta, Melilli, Siracusa, Avola, Noto, Rosolini, Floridia, Solarino, Sortino ja Priolo Gargallo.

Piirkond ulatub kuni 10 km kaugusele Ioonia merest ja jääb kuni 210 meetri kõrgusele üle merepinna; põhjast ümbritsevad seda Porcaria mägijõe lõunapoolsed orud ja lõunast Tellaro mägijõe lõunapoolsed orud.

4.4. Päritolutõend:

Tootmisprotsessi iga etappi tuleb jälgida ja iga toote sisend ja väljund registreerida. Toote jälgitavus tagatakse eespool osutatud viisil ning lisaks sellele haritava maa, kasvatajate-tootjate ja pakendajate kandmisega kontrolliasutuse koostatud ja hallatavatesse nimekirjadesse ning kontrolliasutust õigeaegselt toodetud kogustest teavitades. Kontrolliasutus kontrollib vastavalt tootmise spetsifikaadile ja vastava kontrollikava sätetele kõiki asjaomastesse loenditesse kantud füüsilisi ja juriidilisi isikuid.

4.5. Tootmismeetod:

Sidrunipuude istutustihedus, kultuuri kuju ja tagasilõikamismeetodid peavad olema looduslähedased ja tagama taime parima tasakaalustatuse ja arengu, millele lisandub looduslik õhu ja päikesevalguse juurdepääs. Suurim istutustihedus on 400 puud hektari kohta. Dünaamilise mudeli puhul on lubatud tihedus 850 taime hektari kohta.

Pookeoksad võetakse suure geneetilise stabiilsusega sortidest „Arancio amaro”, „Poncirus trifoliata”, „Citrange Troyer”, „Citrange Carrizo” ja „Citrus macrophylla”.

Sidrunid korjatakse puu otsast käsitsi.

Vili tuleb varre otsast eemaldada väikeste viljavarre lõikamise kääride abil. Saak koristatakse traditsioonilisel viisil otse puust ning viljade valmimisaste peab olema selline, mis tagab nende parimad organoleptilised omadused ja esteetilise välimuse.

Sidrunite lubatud saagikus on kuni 29 tonni hektari kohta kogu tootmisaasta jooksul kõiki saagikordi arvestades.

4.6. Seos piirkonnaga:

Sidrun „Limone di Siracusa” on väga mahlane, keskmiselt suure suurusega ja seda korjatakse kogu aasta vältel. Sellised eripärad tulenevad kasvatuspiirkonna mullastiku- ja kliimatingimustest ja kultivari omadustest. Sidrunit „Limone di Siracusa” kasvatatakse rannikuäärsetel aladel ning teatavatel piiratud sisemaa-aladel, mis jäävad Siracusa provintsist läbi voolavate jõgede orgudesse. Siracusa rannikumadaliku keskmiste temperatuuride analüüs näitab, et oktoobrist maini on piirkonna kliima mõõdukas ning aprillist septembrini kuiv. Kogu piirkonna pinnas on äärmiselt viljakas, mullakiht on erineva paksusega ning väga rikas toitainetest ja orgaanilistest ühenditest.

Sidrunikasvatuse puhul on määrava tähtsusega vesi. „Limone di Siracusa” tootmispiirkonna vesi on tagatud Monti Iblei platoo maa-alusete veevarudega, mis on kõige olulisem veetagavara kogu Sitsiilia jaoks, samuti tulenevad veevarud maapinnal olevatest veekogudest. Vee kättesaadavusel ja õhuniiskusel on sidrunite „Limone di Siracusa” kvaliteedi puhul otsustav roll, kuna veevarude puudumise ja väheniiske keskkonna puhul ei oleks viljad mahlased, korrapärase kujuga ja peene otsaga ning nende korjeaeg ei hõlmaks tervet aastat.

Tsitrusekasvatus on Sitsiilias ajalooliste traditsioonidega ning isalt pojale edasi antud sajanditevanused tavad on praegugi veel Siracusas kasutusel, pannes aluse „Limone di Siracusa” kasvatajate erialakoolkonnale.

4.7. Kontrolliasutus:

Kontrolliasutus vastab standardile EN 45011.

Nimi: Det Norske Veritas Italia Aadress: Viale A. De Gasperi 187 95127 Catania CT ITALIA Tel +39 095370020 Faks +39 095372871 E-post: —

4.8. Märgistus:

Pakendatud viljade puhul peab vähemalt pakendi ühel küljel olema loetavate ja selgete tähtedega märgitud kas kustumatu kirjaga pitserijäljendil või pakendile liimiga kinnitatud või tugevalt kinnitatud märgisel järgmine teave: sort, päritolu, kategooria, suurus, partii.

Lahtise müügi puhul peab 100 % sidrunitest olema märgistatud kleebisega.

Pakend võib olla järgmisest materjalist: papp, puu, plastik. Lubatud on kasutada taaskasutatavast plastikust pakendeid. Pakendina on lubatud ka võrgud ja kotid, mis on plastikribaga kinnitatud. Igal pakendil peab olema sidruni „Limone di Siracusa” logo.

Logol on kujutatud horisontaalne ovaal, millel on must-valge Siracusa kreeka teatri kujutis, millest paremal, areeni (cavea) asukohal on joonistatud kaks sidrunit. Tagaplaanil on terve sidrun koos lehekesega ning esiplaanil poolik sidrun, mis katab osaliselt tagumist. Lehekesega sidrunil on viljavars ja leht on neljavärvitrükis roheline. Leht on suunatud logo keskpaiga suunas ja katab osaliselt sidrunit, mille küljes ta viljavarre abil on.

Ovaali sees ülemises osas on kiri „Limone di Siracusa”.

Keelatud on lisada mis tahes muid omadusi ja märkeid kui need, mis spetsifikaadis ette nähtud, sealhulgas selliseid omadussõnu nagu fine, superiore, selezionato, scelto jne. Kiidusõnu ei tohi lisada.

(1) ELT L 93, 31.3.2006, lk 12.